cyanic-selkie/wikianc huggingface dataset:
নন্দিত নরকে
প্রকাশনা তথ্যাদি
১৯৭০-এ লিখিত হলেও উপন্যাসটি ১৯৭১-এর মুক্তিযুদ্ধের কারণে তখন প্রকাশিত হয় নি। বাংলাদেশ স্বাধীন হওয়ার অব্যবহিত পর ঢাকা থেকে প্রকাশিত মুখপত্র নামীয় একটি সংকলনে এ উপন্যাসটি প্রকাশ হওয়ার পর বিশিষ্ট বুদ্ধিজীবী ও সাহিত্যিক আহমদ ছফা উপন্যাসটি পুস্তকাকারে প্রকাশের উদ্যোগ গ্রহণ করেন। এই উদ্যোগেরই ধারাবাহিকতায় ১৯৭২ এর শেষ দিকে খান ব্রাদার্স এ্যাণ্ড কোং উপন্যাসটি পুস্তকাকারে প্রকাশ করে। প্রকাশক হিসেবে কে, এম, ফারুক খানের নাম মুদ্রিত ছিল। মলাট ছিল বোর্ডের তৈরী। মূল্য রাখা হয়েছিল সাড়ে তিন টাকা। গ্রন্থটির প্রচ্ছদ অঙ্কন করেছিলেন কাইয়ুম চৌধুরী। বইটির উৎসর্গপত্রে লিখিত ছিল, "নন্দিত নরকবাসী মা-বাবা, ভাইবোনদের"।
'In Blissful Hell' শিরোনামে উপন্যাসটির ইংরেজি অনুবাদ এপ্রিল, ১৯৯৩-এ প্রকাশিত হয়।
আলোচনা
এটি একটি স্বল্প দৈর্ঘ্য উপন্যাস। খান ব্রাদার্স কর্তৃক প্রকাশিত প্রথম সংস্করণে এর পরিসর ছিল মাত্র ৭০ পৃষ্ঠা। অনেক ক্ষেত্রে ছোট গল্পের দৈর্ঘ্যও এর চেয়ে বেশি হয়। হুমায়ূন আহমেদ সীমিত পরিসরেই উপন্যাসের আবহ তৈরি করতে পেরেছিলেন। প্রথম উপন্যাসেই হুমায়ূন আহমেদ ব্যাপক পাঠকের মুগ্ধ মনোযোগ আকর্ষণ সক্ষম হয়েছিলেন।
আহমদ শরীফের ভূমিকা
বাংলা ভাষা ও সাহিত্যের বিশিষ্ট পণ্ডিত অধ্যাপক আহমদ শরীফ স্বতঃপ্রণোদিত হয়ে এ উপন্যাসের একটি ভূমিকা লিখে দিয়েছিলেন।
ন্যানোমিটার
ন্যানোমিটার হলো মেট্রিক পদ্ধতিতে দৈর্ঘ্যের একটি একক, যা হলো এক মিটারের একশো কোটি ভাগের এক ভাগের সমান (১০−৯ মি.) বা এক মিলিমিটারের এক মিলিয়ন ভাগের এক ভাগ। ন্যানোমিটার শব্দটি এসেছে গ্রিক νάνος (nanos- ক্ষুদ্র বা "dwarf") এবং μέτρον (metrοn - পরিমাপের একক বা "unit of measurement") শব্দদুটি যোগ করে।
সাধারণত অতি ক্ষুদ্র দৈর্ঘ্য পরিমাপের জন্য ন্যানোমিটার ব্যবহার করা হয়। ন্যানো প্রযুক্তি এবং আলো বা অন্য তরঙ্গের তরঙ্গদৈর্ঘ্য পরিমাপের ক্ষেত্রে ন্যানোমিটার বহুল ব্যবহৃত একক। ন্যানোমিটারকে মিলিমাইক্রন (প্রতীক mµ) দ্বারা প্রকাশ করা হয়। µµ প্রতীকও ব্যবহার হয়.
খেতিয়া রেলওয়ে স্টেশন
খেতিয়া রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বর্ধমান-কাটোয়া লাইনের ওপর অবস্থিত।
ইতিহাস
১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহন করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।
নাইজেল, গৌটেং
নাইজেল দক্ষিণ আফ্রিকার গৌটেং প্রদেশের একটি ছোট শহর যা সোনার খনির জন্য বিখ্যাত। এটি বৃহত্তর জোহানেসবার্গ পৌর এলাকার শিল্প ও বাণিজ্যের কেন্দ্রস্থল পূর্ব র‌্যান্ড এর পাশে অবস্থিত।
১৮৮৬ সালে ভার্কেনফন্টেন নামের খামারে এক অভিযাত্রী স্যার ওয়াল্টার স্কটের দি ফরচুন্‌স অফ নাইজেল নামের বইটি পড়ার সময় এখানে সোনার খনি আবিষ্কার করেন। এর পরে এখানে নাইজেল সোনার খনি কোম্পানি নামের প্রতিষ্ঠান স্থাপিত হয়, আর তাকেঘিরেই শহরটি গড়ে উঠে।
শহরের নামকরণের অন্য ধারণা অনুযায়ী ব্রিটেনে বহুল প্রচলিত নাম নিয়াল হতে এই শহরের নাম এসেছে।
বাণী আশরাফ
বাণী আশরাফ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
বাণী আশরাফ চাঁদপুরের মতলবের এনায়েতপুর গ্রামে জন্মগ্রহণ করেন। তার পিতা আবুল হোসেন আইনজীবী ছিলেন। তার প্রকৃত নাম আদেলা আফরোজ, ডাক নাম বাণী। স্বামীর নাম যুক্ত করে তিনি বাণী আশরাফ নামে পরিচিত হন। তিনি ইডেন মহিলা কলেজ থেকে বিএ, বিএড ও এমএড ডিগ্রী অর্জন করেন। ৪ নভেম্বর ১৯৬৬ সালে তিনি জাতীয় পার্টির প্রেসিডিয়াম সদস্য ও অবসরপ্রাপ্ত কাস্টমস কমিশনার ফকির আশরাফকে (মৃত্যু: ১৭ জুলাই ২০১৫) বিয়ে করেন। তার ছেলে বিপ্লব আশরাফ যুক্তরাষ্ট্র প্রবাসী ও মেয়ে আয়লিতা আশরাফ কানাডা প্রবাসী। ছোট মেয়ে পারমিতা আশরাফ ঢাকায় বসবাস করেন।
রাজনৈতিক জীবন
বাণী আশরাফ পঞ্চম জাতীয় সংসদের মহিলা আসন ১৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ছোট ঢেপা নদী
ছোট ঢেপা নদী বাংলাদেশের ঠাকুরগাঁও ও দিনাজপুর জেলার একটি নদী। ছোট ঢেপা নদীর প্রবাহিত পথের দৈর্ঘ্য ৪৮ কিলোমিটার, গড় প্রস্থ ৫০ মিটার এবং গভীরতা ২ মিটার। এই নদী অববাহিকার আয়তন ৮০ বর্গ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৫।
প্রবাহ
ছোট ঢেপা নদী বাংলাদেশের ঠাকুরগাঁও জেলার সদর উপজেলার আউলিয়াপুর ইউনিয়নের সাসলাপিয়াল বিল থেকে উৎপন্ন হয়েছে। অতঃপর এই নদী দিনাজপুর জেলাধীন বীরগঞ্জ উপজেলার নিজপাড়া ইউনিয়নের ঢেপা নদীতে পতিত হয়েছে। নদীটির পানিপ্রবাহ মৌসুমি প্রকৃতির। বর্ষা মৌসুমে পর্যাপ্ত পরিসরে পানি প্রবাহিত হয়। এ নদীর ভাটি এলাকার কিছু অংশ ভাঙনপ্রবণ। শুষ্ক মৌসুমে নদীর উজান এলাকা পুরোপুরি শুকিয়ে যায়।
কেইম্যান দ্বীপপুঞ্জ জাতীয় ফুটবল দল
কেইম্যান দ্বীপপুঞ্জ জাতীয় ফুটবল দল (Cayman Islands national football team) হচ্ছে আন্তর্জাতিক ফুটবলে কেইম্যান দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম কেইম্যান দ্বীপপুঞ্জের ফুটবলের সর্বোচ্চ নিয়ন্ত্রক সংস্থা কেইম্যান দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং ১৯৯০ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৫ সালের ৩রা মার্চ তারিখে, কেইম্যান দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকার রোসোয় অনুষ্ঠিত উক্ত ম্যাচে কেইম্যান দ্বীপপুঞ্জ ডোমিনিকার কাছে ২–১ গোলের ব্যবধানে পরাজিত হয়েছে।
৩,০০০ ধারণক্ষমতাবিশিষ্ট ট্রুম্যান বডেন স্পোর্টস কমপ্লেক্সে কচ্ছপ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কেইম্যান দ্বীপপুঞ্জের গ্র্যান্ড কেইম্যানে অবস্থিত। বর্তমানে এই দলের ম্যানেজারের দায়িত্ব পালন করছেন বেঞ্জামিন পিউ এবং অধিনায়কের দায়িত্ব পালন করছেন বডেন টাউনের রক্ষণভাগের খেলোয়াড় জশুয়া ফ্রেডেরিক-চার্লারি।
কেইম্যান দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও কেইম্যান দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
ইয়ান লিন্ডো, গার্থ অ্যান্ডারসন, থেরন উড, লি র‍্যামুন এবং মার্ক ইবাঙ্কসের মতো খেলোয়াড়গণ কেইম্যান দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৫ সালের নভেম্বর মাসে প্রকাশিত র‌্যাঙ্কিংয়ে কেইম্যান দ্বীপপুঞ্জ তাদের ইতিহাসে সর্বোচ্চ অবস্থান (১২৭তম) অর্জন করে এবং ২০১৯ সালের এপ্রিল মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কেইম্যান দ্বীপপুঞ্জের সর্বোচ্চ অবস্থান হচ্ছে ১৫৫তম (যা তারা ১৯৮৭ সালে অর্জন করেছিল) এবং সর্বনিম্ন অবস্থান হচ্ছে ১৯৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উপাখ্যা
থাম্ব|সাবটাইটেল বা উপাখ্যার উদাহরণ, শিরার্ড (১৯৬৪) উপাখ্যা বা সাবটাইটেল বলতে বিদেশী ভাষার চলচ্চিত্রের উপর সংলাপের মুদ্রিত অনুবাদ। আরো বিস্তারিতভাবে বললে উপাখ্যা হলো চলচ্চিত্র, টিভি অনুষ্ঠান, ভিডিও গেম এবং যেকোনো ভিডিওর থেকে নেওয়া ধারাভাষ্য বা সংলাপের পাঠ্য বা প্রতিলিপি, যা পর্দার নিচের অংশে দৃশ্যমান থাকে এবং উপরের অংশেও দেখা যায় যদি নিচের অংশ ইতিমদ্ধেই পূর্ণ থাকে। উপাখ্যা বিদেশি ভাষার সংলাপের অনুবাদ হিসাবে অথবা একই-ভাষার সংলাপ থেকে হতে পারে, যা বধির এবং যাদের শ্রবণ শক্তি কম অথবা যাদের বাচনভঙ্গি বুজতে কষ্ট হয় অথবা যারা বলা ভাষাটি জানে না তাদের বোঝার সুবিধার্থে ব্যবহার করা হয়।
স্বয়ংক্রিয় উপাখ্যা
কিছু কিছু প্রোগ্রাম এবং অনলাই সফটওয়্যার কথ্য-থেকে-পাঠ্য প্রযুক্তি ব্যবহার করে স্বয়ংক্রিয় উপাখ্যা করে। উদাহরণস্বরূপঃ ইউটিউবে ইংরেজি, উলন্দাজ, ফরাসি, জার্মানি, ইতালি, জাপানি, কোরিয়ান, পর্তুগিজ, রাশিয়ান,ইন্দোনেশিয়ান এবং স্প্যানিশ ভাষাসমূহের স্বয়ংক্রিয় উপাখ্যা করার ব্যবস্থা আছে। যে সব ভাষার স্বয়ংক্রিয় উপাখ্যা করা যায় সেগুলো ইউটিউবে আপনাআপনি উপাখ্যায়িত হয়ে প্রকাশ হয়।
একই-ভাষার উপাখ্যা
একই-ভাষার উপাখ্যা (এভাউ) অর্থাৎ অ-অনুবাদিত উপাখ্যা বা যে ভাষায় কথা বলা হচ্ছে সেই ভাষারই উপাখ্যা প্রাথমিকভাবে বধির এবং যারা কানে কম শুনতে পায় (শ্রবণলঘুদের) তাদের সুবিধার উদ্দেশ্য করে তৈরি করা হয়। আন্তর্জাতিকভাবে, বেশ কয়েকটি বড় গবেষণায় দেখা যায় যে একই-ভাষার উপাখ্যা পড়ার ক্ষমতা এবং সাক্ষরতা বৃদ্ধিতে বড় ধরনের প্রভাব ফেলে। এই ধরনের উপাখ্যার পদ্ধতি চীন এবং ভারতের জাতীয় টেলিভিশন সম্প্রচারে ব্যবহার করা হয়। এই বুদ্ধিটির উদ্ভাবক ব্রিজি কোঠারি বিশ্বাস করেন যে, এভাউ পড়ার অনুশীলনকে একটি ঘটনাগত, স্বয়ংক্রিয় এবং অবচেতন বিনোদনে রূপান্তর করে। যা প্রতি ব্যক্তিতে কম খরচে ভারতের সাক্ষরতার হারকে বৃদ্ধি করতে পারে।
বধির ও শ্রবণলঘুদের জন্য উপাখ্যা
নিম্নে বশ্রউ-এর কিছু উদাহরন লিখিত আকারে দেয়া হলঃ
১) -মহিলাঃ [হাঁফ] অ্যালিস্টার!
-পুরুষঃ এখন আবার কি হলো, প্যামেলা?
২) -প্ল্যাস্টিক, মরিচারোধী, অগ্নিরোধী,  রোধী-রোধী
-[টেলিফোন ক্রিং ক্রিং]
৩) -[দরজা ক্যা]
-[চিৎকার]
৪) ♪[ব্যান্ড ল্যাটিন জ্যাজ বিট বাজাচ্ছে ] ♪
৫) ♪ সে যে বসে আছে একা একা
রঙিন স্বপ্ন তার বুনতে ♪
ব্যবহার করে বধির ও শ্রবণলঘু নয় তারা
যদিও একই-ভাষার উপাখ্যা (এভাউ) বধির ও শ্রবণলঘুদের জন্য তৈরি কিন্তু এটি ব্যবহার করা যেতে পারে সকলের জন্য যাতে সংলাপের বোধগম্যতা নিশ্চিত করা যায়।কখনও কখনও অনেক ধরনের আওয়াজ, শব্দ, আবহসঙ্গীত, বাচনভঙ্গি, পর্দার বাহিরের চরিত্র বা সহকারী চরিত্রের কথা ইত্যাদি নানান কারনে সংলাপ দর্শকের কাছে অপরিষ্কার থেকে যেতে পারে। এক্ষেত্রে এভাউ সংলাপ বোঝার ক্ষেত্রে সাহায্য করতে পারে। এছাড়া এভাউ সংলাপের বিভিন্ন খুঁটিনাটি যা সাধারণভাবে ধরা পরে না তা বোঝার জন্য সহায়ক ভুমিকা পালন করে। অনেক গবেষণায় পরিলক্ষত হয় যে, উপাখ্যার ব্যবহার স্কুল-বয়সী শিশুদের পড়ার বোধগম্যতা বৃদ্ধি করতে সাহায্য করে।
উপাখ্যার ধরন
উপাখ্যার দুটি ধরন পাওয়া যায়, খোলা উপাখ্যা, “সবার জন্য উন্মুক্ত”  যা দর্শক বন্ধ করতে পারে না এবং বন্ধ উপাখ্যা যার নকশা এমন ভাবে করা হয়েছে যাতে যে ইচ্ছা সে সেটাকে চালু/বন্ধ করতে পারে এবং যেকোনো উপাখ্যা পছন্দ মত বাছাই করতে নিতে পারে।
কন্টেন্ট বিতরণের সময় উপাখ্যা ৩ ধরনের রুপে আবির্ভূত হতে পারে
হাম্বার্তো কারিলো
হাম্বার্তো গার্জা কারিলো (জন্ম: অক্টোবর ২০, ১৯৯৫) একজন মেক্সিকান পেশাদার কুস্তিগির যিনি ডাব্লিউডাব্লিউইর সাথে চুক্তিবদ্ধ, যেখানে তিনি র ব্র্যান্ডের হয়ে খেলে থাকেন। তিনি আগে আল্টিমো নিনজা রিং নামে পরিচিত ছিলেন; যখন তিনি মেক্সিকোতে খেলতেন। তিনি হাম্বার্তো গার্জা জুনিয়র এর তৃতীয় প্রজন্ম এবং হাম্বার্তো গার্জার নাতি। তিনি হেক্টর গার্জার ভাতিজা এবং বর্তমান ডাব্লিউডাব্লিউই কুস্তিগির অ্যাঞ্জেল গার্জার চাচাতো ভাই।
প্রারম্ভিক কর্মজীবন (২০১২-২০১৮)
ডিসেম্বর ১৬, ২০১২ সালে, কারিলো আল্টিমো নিনজা নামে পেশাদার কুস্তি কর্মজীবন শুরু করেন। মনতেরিতে যখন কুস্তি করতেন তখন জেনোসিডা এবং দ্য বিস্ট এর বিরুদ্ধে  জয়লাভের জন্য তিনি নিঞ্জা জুনিয়রের সাথে দলগতভাবে খেলতেন। এরপর আল্টিমো নিনজা পরবর্তী ছয় বছর মেক্সিকোতে ক্যাসানোভা প্রো, নুভা জেনারাসিওন এক্সট্রেমা, লুচা লিব্রে দেল নর্তে, লুচা লিব্রে আজ্তেকা, দ্য ক্র্যাশ লুচা লিবার, চিলঙ্গা মাস্ক, এম্প্রেসা রেজিওমন্টানা ডি লুচা লিবারে, আরআইওটি, রেসলিং অ্যালায়েন্স, প্রোমোসিওন্স এমডিএ সহ আরও অনেকের সঙ্গে কুস্তি খেলেন। মেক্সিকোয় তার ক্যারিয়ারের সময়, আল্টিমো নিনজা পিসিএলএল ট্যাগ টিম চ্যাম্পিয়নশিপ, লিইস ট্যাগ টিম চ্যাম্পিয়নশিপ, ক্র্যাশ ট্যাগ টিম চ্যাম্পিয়নশিপ এবং ডাব্লিউডাব্লিউই ওয়ার্ল্ড মিডলওয়েট চ্যাম্পিয়নশিপ সহ অসংখ্য চ্যাম্পিয়নশিপ জিতেছিলেন। আল্টিমো নিনজা প্রো রেসলিং নোহ, বাজা স্টার্স ইউএসএ, মার্টিনেজ এন্টারটেইনমেন্ট লুচা লিবার মেক্সিকানা, এবং মেজর লীগ রেসলিং প্রভৃতিতেও অংশ নিয়েছিলেন।
ডাব্লিউডাব্লিউই (২০১৮–বর্তমান)
২৩ আগস্ট, ২০১৮ তে, হাম্বার্তো কারিলো ডাব্লিউডাব্লিউই'র হয়ে প্রতিযোগিতা শুরু করেছিলেন এবং ১৮ অক্টোবর, ২০১৮ তে অন্যান্য নিয়োগপ্রাপ্তদের সাথে তার অফিসিয়াল চুক্তিতে স্বাক্ষর করেছিলেন। এরপর কারিলো সেপ্টেম্বরে এনএক্সটি-র উনবিংশ সংস্করণে জ্যাকসন রাইকারের বিপক্ষে হেরে গিয়েছিলেন।
ডিসেম্বরের ৫ তারিখে এনএক্সটি-র একটি সংস্করণে, স্টিভ ক্যাটলার এবং ওয়েসলি ব্লেকের দ্য ফরগোটেন সান্স'দের বিপক্ষে হেরে যাওয়ার প্রচেষ্টাতে রাউল মেন্ডোজার সাথে যখন জুটি বেঁধেছিলেন তখন ক্যারিলিও তার টেলিভিশন অনুষ্ঠানে  প্রত্যাবর্তন করেছিলেন। ১৬ জানুয়ারি, ২০১৯ এ  এনএক্সটি-এর একটি সংস্করণে, কারিলো হেরে যাওয়া প্রয়াসে জনি গারগানোর বিরুদ্ধে প্রতিদ্বন্দ্বিতা করেছিলেন।
ব্যক্তিগত জীবন
হাম্বার্তো কারিলো অ্যাঞ্জেল গার্জার চাচাতো ভাই, হেক্টর গার্জার ভাতিজা, হাম্বার্তো গার্জার নাতি, হাম্বার্তো গার্জা জুনিয়র এর পুত্র, মারিও সেগুরার প্রপৌত্র, মস্কারা পরপুরার দ্বিতীয় চাচাতো ভাই, ইল নিঞ্জা জুনিয়রের দ্বিতীয় চাচাতো ভাই এবং ইল সুলতানের চাচাতো ভাই। ১১ এপ্রিল, ২০১৯ এ ক্যারিলোর সাথে তার বান্ধবী তানিয়া রামিরেজের বাগদান সম্পন্ন হয়। জুলাই ২৭, ২০১৯ এ ক্যারিলো রামিরেজ-কে বিয়ে করেন।
সোলানো/সেগুরা পরিবার
† = মৃত
অনান্য মাধ্যমে
তিনি ডাব্লিউডাব্লিউই এ ভিডিও গেমের আত্মপ্রকাশ করেছেন।
দিল্লি–আলোয়ার র‍্যাপিডএক্স
থাম্ব থাম্ব|মানচিত্রে মেট্রো এবং ভারতীয় রেল পরিষেবাগুলির পাশাপাশি প্রস্তাবিত তিনটি আরআরটিএস লাইন দেখানো হচ্ছে। দিল্লি–আলোয়ার র‍্যাপিডএক্স (পূর্বনাম দিল্লি-আলোয়ার আরআরটিএস) হল প্রস্তাবিত ১৬৪   কিলোমিটার দীর্ঘ,  দিল্লি, গুড়গাঁও, রেওয়াড়ি এবং আলোয়ারকে সংযোগকারী আধা-গতির রেল করিডোর। এটি জাতীয় রাজধানী অঞ্চল পরিবহন কর্পোরেশনের (এনসিআরটিসি) দ্রুতগামী রেল গণপরিবহন ব্যবস্থার প্রথম ধাপ-১ এর আওতায় পরিকল্পনা করা তিনটি দ্রুত-রেল করিডোরের একটি।  সর্বোচ্চ গতি ১৬০  কিমি/ঘণ্টা এবং গড় গতি ১০৫ কিমি/ঘণ্টা, দিল্লি থেকে আলোয়ারের দূরত্বটি ১০৪ মিনিটের মধ্যে অতিক্রম করা যাবে। প্রকল্পটির জন্য ব্যয় হবে ৩,০০০ কোটি টাকা।
ইতিহাস
জাতীয় রাজধানী অঞ্চল পরিকল্পনা বোর্ড (এনসিআরপিবি) এর সমন্বিত পরিবহন পরিকল্পনা ২০৩২-এর অংশ হিসাবে এনসিআরে পরিবহন ব্যবস্থার কার্যকারিতা উন্নয়নের জন্য আটটি রেল ভিত্তিক দ্রুত গণপরিবহন করিডোর চিহ্নিত করেছে। এগুলি হল:
এর মধ্যে দিল্লি-আলোয়ার, দিল্লি-পানিপত এবং দিল্লি-মীরাট প্রথম পর্যায়ে নির্মিত হবে। আরবান ম্যাস ট্রানজিট সংস্থাকে ২৩ শে মার্চ ২০১০-তে একটি সম্ভাব্যতা সমীক্ষা করার কাজ দেওয়া হয়েছিল। সমীক্ষার পর জমা দেওয়া অধ্যয়নটি ২০১২ সালে পরিকল্পনা বোর্ড কর্তৃক অনুমোদিত হয়েছিল। এরপরে এই সমীক্ষাটি এগিয়ে নিতে ১৮ জানুয়ারী ২০১৭ সালে চুক্তিটি এনআরটিসিটিতে স্থানান্তরিত হয়েছিল।
১৫ জুন ২০১৮ সালে, হজরত নিজামুদ্দিন থেকে শাহজাহানপুর-নিমরানা-বহোর পর্যন্ত প্রকল্পের ১০০  কিলোমিটার দীর্ঘ প্রথম পর্যায়ে কাজ আনুমানিক ২৫,০০০ কোটি টাকা ব্যয়ে হরিয়ানা সরকার দ্বারা অনুমোদিত হয়।
নির্মাণ
মোট ২২ টি স্টেশন সহ দিল্লি-আলোয়ার পথের নির্মাণটি নিম্নলিখিত তিনটি নির্মাণ পর্যায়ে এবং প্রাক-নির্মাণের পর্যায়ে সমাপ্ত হবে:
স্টেশন
মোট ২২ টি স্টেশন থাকবে; ১৬ টি (১১ টি উত্তোলিত এবং ৫ টি ভূগর্ভস্থ) প্রথম পর্যায়ে এবং বাকিগুলি পরে পর্যায়ক্রমে নির্মিত হবে।
বর্তমান অবস্থা
ডিসেম্বর ২০১৮ সাল, মোট তিনটি ধাপের মধ্যে, দিল্লি-গুরুগ্রাম-শাহজাহানপুর-নিম্রানা-বহোর আরবান কমপ্লেক্সের (এসএনবি) প্রথম ধাপের নির্মাণ প্রকল্পের প্রস্তাবটি এনআরটিসিটি অনুমোদিত হয়। এটি এক বছরের প্রাক-নির্মাণ কার্যক্রমের পরে প্রায় পাঁচ বছরে (২০২৪ সালের শেষের দিকে) মধ্যে নির্মিত হবে।  ২৪ ডিসেম্বর ২০১৮ সালে, প্রাক-নির্মাণ কার্যক্রমের জন্য দুটি টেন্ডার পাইল লোডিং পরীক্ষা এবং ভূ-প্রযুক্তি জরিপ এনসিআরটিসি দ্বারা প্রবর্তন করা হয়।
অ্যালিস দাবা
thumb|upright=1.7|right|স্যার জন টেনিয়েলের আঁকা চিত্রে অ্যালিস [[থ্রু দ্য লুকিং গ্লাস অ্যান্ড হোয়াট অ্যালিস ফাউন্ড দেয়ার|আয়নার মধ্যে দিয়ে পেরোচ্ছে।]]
১৯৫৩ খ্রিষ্টাব্দে ভার্নন রায়ল্যান্ডস পার্টন দ্বারা উদ্ভাবিত অ্যালিস দাবা এক ভিন্ন ধরনের দাবা খেলা বিশেষ। এই খেলাটির নাম লুইস ক্যারলের লেখা থ্রু দ্য লুকিং গ্লাস অ্যান্ড হোয়াট অ্যালিস ফাউন্ড দেয়ার বইয়ের প্রধান চরিত্র অ্যালিসের নামে হয়েছে। অ্যালিস দাবা খেলায় দুই বোর্ডের মধ্যে গুটি স্থানান্তুরণকে ঐ বইয়ে অ্যালিসের আয়নার মধ্যে দিয়ে যাত্রার সঙ্গে তুলনা করা হয়েছে।
অ্যালিস দাবা খেলায় গুটি স্থানান্তরণের সাধারণ নিয়ম এই খেলায় নতুন খেলোয়াড়দের মধ্যে বেশির ভাগ সময়ে হতভম্ব ভাবের সৃষ্টি করে। গুটির স্থানান্তরণের ফলে গুটির এক বোর্ড থেকে অদৃশ্য হওয়া আবার আচমকা উদয় হওয়া অধিকাংশ সময়ে বিস্ময় ও মজাদার ভুল ভ্রান্তির সৃষ্টি করে। যা দেখছি আসলে তা নয় এই অভিজ্ঞতা পার্টনের উদ্ভাবিত অনেক ধরনের দাবা খেলার মধ্যে অ্যালিস দাবাকে সর্বাধিক জনপ্রিয় করে তুলেছে।
খেলার নিয়ম
সাধারণ দাবার গুটি এই দাবায় ব্যবহার করা হয়। গুটির সংখ্যাও সাধারণ দাবার শখ্যার সমান। কিন্তু এই খেলায় দুটি বোর্ড ব্যবহার করা হয়। খেলার শুরুতে উভয় দলের গুটি একটিমাত্র 'ক' বোর্ডে থাকে। অপর বোর্ডটি খালি থাকে।
স্থানান্তরের নিয়ম
সাধারণ দাবার নিয়মে অ্যালিস দাবায় চাল দেওয়া যায়। কিন্তু প্রত্যেক চালের পরে গুটিটিকে অপর বোর্ডে স্থানান্তর করতে হয়। এই স্থানান্তরণের নিয়ম হল যে, কোন গুটি চালালে একটি বোর্ডে যে স্থানে পৌছনোর কথা, অপর বোর্ডের ঠিক সেই স্থানে তাঁকে স্থানান্তর করতে হবে। কিন্তু এই স্থানান্তরের দুটি পূর্বশর্ত আছে - ১) স্থানান্তরের দানটি বৈধ হতে হবে এবং ২) স্থানান্তর করে যে ঘরে গুটিটি যাবে, সেটি ফাঁকা থাকতে হবে। রাজা অন্য বোর্ডে সেই ঘরে কখনোই স্থান্তারিত হতে পারবে না, যে ঘরে গেলে তাকে কিস্তির মুখে পড়তে হবে।
উচ্ছেদের নিয়ম
কোন গুটি যে বোর্ডে অবস্থান করছে সবসময় শুধু সেই বোর্ডের প্রতিপক্ষ গুটিকে উচ্ছেদ করতে পারে, অন্য বোর্ডের গুটিকে পারে না। কিন্তু উচ্ছেদের পরে অন্য বোর্ডে স্থানান্তরের নিয়মে স্থানান্তরিত হতে হয়।
অ্যালিস দাবায় বোকার মাত
অ্যালিস দাবায় অনেক প্রকারে বোকার মাত দেওয়া যায় ।
এদের মধ্যে চিত্রেরটি বর্ণনা করা হল- ১. e4 d5 ২. Be2 dxe4? ৩. Bb5# (চিত্রে দেখুন)। প্রথম দর্শনে মনে হবে কালো তার রাজা ও সাদার গজের মধ্যে নিজের কোন গুটি দিলেই সমস্যা মিটে যাবে। (যেমন ৩...Bd7 or ৩...Nc6 or ৩...c6)। কিন্তু অ্যালিস দাবার নিয়মানুসারে মধ্যের গুটিটি B বোর্ডে স্থানান্তরিত হয়ে যাবে। তাছাড়া কালো কিস্তি থেকে বাঁচতে ৩...Kd7 চাল দিয়ে B বোর্ডে পালিয়ে যেতে পারবে না, কারণ A বোর্ডে চালটি বৈধ নয়। অতএব কিস্তিমাত।
আরেক ধরনের বোকার মাত: ১. e4 d6 ২. Bc4 Qxd2? ৩. Bb5# এবং আরেক ধরনের: ১. e4 e5 ২. Qh5 Nf6? ৩. Qxe5#
অ্যালিস দাবায় শিক্ষাত্রীর মাত
অ্যালিস দাবায় শিক্ষাত্রীর মাতের উদহারণ দেওয়া হল
একটি আন্তর্জাতিক খেলা
১৯৯৬ খ্রিষ্টাব্দে অনুষ্ঠিত আইসে গ্রাঁ প্রতিযোগিতায় প্রিঁ পল ইয়ারাউট বনাম জর্জ জেলিস এর অ্যালিস দাবা খেলার বর্ণনা দেওয়া হল।
১. d3 Nf6 ২. Nc3 c5 ৩. Qd2 Nc6 ৪. d4/A Rb8 ৫. e3 g5 ৬. f4 Rbg8/A ৭. Nd5/A h6 ৮. Nf3 gxf4/A ৯. Bxf4 Rg4 ১০. Be5/A Rh5 ১১. 0-0-0 [চিত্র] ১১. ..... Ne4/A ১২. Bc7 Ra4/A ১৩. Ba6 Bg7 ১৪. Bb5/A Rc4+ ১৫. Kb1/A Rf5/A ১৬. Ba5/A Rxd5 ১৭. Qxd5/A Qxa5 ১৮. a3 Qd2/A ১৯. Qxd7+ Kf8 ২০. Qxg7/A Qc3 ২১. Rd8/A ১–০ (কালোর পরাজয় স্বীকার)
বতসোয়ানা–বাংলাদেশ সম্পর্ক
বাংলাদেশ–বতসোয়ানা সম্পর্ক হল বাংলাদেশ এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক।
অর্থনৈতিক সহযোগিতা
বাংলাদেশ এবং বতসোয়ানা উভয়েই পারস্পরিক অর্থনৈতিক কর্মকাণ্ড সম্প্রসারণে আগ্রহ প্রকাশ করেছে এবং সেই মর্মে প্রয়োজনীয় পদক্ষেপ গ্রহণে উদ্যোগী হয়েছে। বতসোয়ানা বাংলাদেশে যৌথ বস্ত্রশিল্প স্থাপনে আগ্রহ প্রকাশ করেছে। ঔষধ শিল্পের উন্নয়নে বাংলাদেশের সহযোগিতাও তারা কামনা করেছে। ২০০৯ সালে নিট পোশাকশিল্প মালিকদের সংগঠন বাংলাদেশ নিটওয়ার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এর সভাপতিসহ উচ্চপদস্থ ব্যবসায়ীদের একটি দল ২০০৯ সালে বতসোয়ানায় সফর করে। এ সফরের উদ্দেশ্য ছিল দ্বিপাক্ষিক বাণিজ্য ও বিনিয়োগ বাড়ানোর জন্য যথাযথ পথের অনুসন্ধান। একই বছর, বাংলাদেশ এবং বতসোয়ানার মধ্যে ধারণক্ষমতা বৃদ্ধি, অর্থনৈতিক ও ব্যবসায়িক তথ্য বিনিময়, রপ্তানি উন্নয়ন, ভাবমূর্তির তৈরি এবং ক্ষুদ্র ও ছোট উদ্যোগে বিনিয়োগ প্রভৃতি বিষয়ে একটি সমঝোতা স্মারক স্বাক্ষরিত হয়। ২০১৩ সালে বাংলাদেশ বাণিজ্য মন্ত্রণালয়ের একটি দল বতসোয়ানায় সফর করে।
অন্যান্য সহযোগিতা
খেলাধুলা ও সংস্কৃতি খাতে বাংলাদেশের সাথে একটি চুক্তির ব্যাপারে বতসোয়ানা আগ্রহ প্রকাশ করেছে। বতসোয়ানার সাবেক রাষ্ট্রপতি ফেস্টাস গোন্তেবানিয়ে মোগ্যা বতসোয়ানার ক্রিকেটের উন্নয়নের জন্য বাংলাদেশের সমর্থন ও সহযোগিতা আশা করে। বতসোয়ানা কৃষি খাতের উন্নয়নের জন্য বাংলাদেশি কৃষিবিদদের নিয়োগের ব্যাপারে আগ্রহ প্রকাশ করে।
বাংলাদেশি প্রবাসী
২০১৩ সালে চিকিৎসক, নার্স এবং প্রকৌশলীসহ প্রায় ২০,০০০ বাংলাদেশি কর্মকর্তা বতসোয়ানায় নিয়োজিত হয়।
মাস্টার
মাস্টার হচ্ছে ২০২১ সালের ভারতীয় তামিল ভাষার অ্যাকশনধর্মী থ্রিলার চলচ্চিত্র। চলচ্চিত্রটি পরিচালনা করেছেন লোকেশ কনকরাজ, তিনি রত্ন কুমার এবং পন পার্থিবনের সাথে চিত্রনাট্যও লিখেছেন। চলচ্চিত্রটিতে বিজয় ও বিজয় সেতুপতি কেন্দ্রীয় চরিত্রে অভিনয় করেছেন। এছাড়াও মালবিকা মোহনন, অর্জুন দাস, আন্দ্রে জেরেমিয়াহ এবং শান্তনু ভাগ্যরাজ পার্শ্বচরিত্রে অভিনয় করেছেন। এটি জেডি এবং ভবানী দুটি ব্যক্তিগত দৃষ্টিভঙ্গির মধ্যে সংঘর্ষ কেন্দ্রিক, যার মধ্যে জেডি ভবানীর ভিলেন এবং ভবানীর বিপরীতে জেডি।
চলচ্চিত্রটি ২০১৯ সালের আগস্টে শুরু হয়, যার মূল চিত্রগ্রহণ শুরু হয়েছিল ২০১৯ সালের অক্টোবরে এবং ২০২০ সালের ফেব্রুয়ারিতে শেষ হয় এটির চিত্রগ্রহণ। চলচ্চিত্রটির চিত্রগ্রহণ ভারতের দিল্লি, চেন্নাই এবং কর্ণাটকে সহ বিভিন্ন স্থানে হয়। এটির সংগীত পরিচালনা করেছেন অনিরুদ্ধ রবিচন্দ্রন, অন্যদিকে চিত্রগ্রহণ ও সম্পাদনা করেছেন যথাক্রমে সত্যান সূর্যায়ন এবং ফিলোমিন রাজ। চলচ্চিত্রটি মূলত অস্থায়ী শিরোনাম থালাপথি ৬৪ অধীনে শুরু হয়ে, পরে ২০১৯ সালের ৩১ ডিসেম্বর আনুষ্ঠানিক শিরোনাম মাস্টার ঘোষণা করা হয়।
মাস্টার প্রাথমিকভাবে ২০২০ সালের ৯ এপ্রিল প্রেক্ষাগৃহে মুক্তির জন্য পরিকল্পনা করা হয়েছিল, তবে ভারতে কোভিড-১৯ মহামারীর কারণে তা স্থগিত করা হয়। চলচ্চিত্রটির নির্মাতারা কোনও শীর্ষস্থানীয় মিডিয়া পরিষেবাতে মুক্তির চেয়ে প্রেক্ষাগৃহে মুক্তির জন্য অপেক্ষা করতে পছন্দ করেছেন। বেশ কয়েকমাস পেছানোর পর, চলচ্চিত্রটি পোঙ্গলের একদিন আগে ২০২১ সালের ১৩ জানুয়ারী প্রেক্ষাগৃহে মুক্তি পায়।
এটি বর্তমানে বৈশ্বিক বক্স অফিসে ২০২১ সালের সর্বাধিক উপার্জনকারী চলচ্চিত্র এবং এটি বর্তমানে মুক্তিপ্রাপ্ত হলিউড এবং অন্যান্য দেশের চলচ্চিত্রকে ছাড়িয়ে প্রথম স্থান অর্জন করেছে। এটি বর্তমানে ২০২১ সালের সর্বাধিক উপার্জনকারী চলচ্চিত্র।
অভিনয়
পরিচালক লোকেশ কনগরাজ এবং সহকারী-লেখক রত্না কুমার চলচ্চিত্রটির শেষ দৃশ্যে বিশেষ উপস্তিত হাজির হয়েছিলেন।
উন্নয়ন
২০১৯ সালের মার্চে কয়েকটি সূত্র দাবি করেছিল যে, বিজয় বিগিলের (২০১৯) পর মোহন রাজার পরবর্তী চলচ্চিত্রে কাজ করবেন। তবে ২০১৯ সালের মে মাসে এটি ঘোষণা করা হয়েছিল যে, তিনি লোকেশ কনকরাজের সঙ্গে তার ৬৪তম উদ্যোগে কাজ করবেন, যা জাভিয়ের বৃত্ত কর্তৃক প্রযোজনা করা হবে। বিজয়ের আত্মীয় জাভিয়ের বৃত্ত, যিনি সেঁঁদুরাপান্ডি (১৯৯৩) এবং রসিগন (১৯৯৪) নামে দুটি চলচ্চিত্র প্রযোজনা করেছিলেন এই অভিনেতার জন্য, উভয়ইগুলোই পরিচালনা করেছিলেন বিজয়ের বাবা বিশিষ্ট পরিচালক এস. এ. চন্দ্রশেখর। ২০১৯ সালের ২২ মে, জানা যায় যে বিজয় ১২০ দিনের জন্য একটি প্রত্যহিক কর্মপরিকল্পনা দেন। প্রযোজক বৃত্ত তাঁর সদ্য প্রবর্তিত প্রযোজনা সংস্থা এক্সবি ফিল্ম ক্রিয়েটর্সের অধীনে ২০১৯ সালের ২৪ আগস্টে একটি আনুষ্ঠানিক ঘোষণা দেন।  ললিত কুমার এবং জগদীশ পলনিস্বামী চলচ্চিত্রটি সহ-প্রযোজনা করেছেন। এই খবরের পাশাপাশি তিনি আরও কিছু কলাকুশলীদের নাম প্রকাশ করেন, যারা এই চলচ্চিত্রে কাজ করবেন, যেখানে অনিরুদ্ধ রবিচন্দ্রন সংগীত পরিচালক এবং সিলভা মারপিট চিত্রগ্রাহক হিসাবে কাজ করবেন। এই পরিচালকের পূর্বের কাইথি (২০১৯) চলচ্চিত্রে এর আগে কাজ করার পর এই চলচ্চিত্রের জন্যও যথাক্রমে সত্যন সূর্যায়ন ও ফিলোমিন রাজকেই চিত্রগ্রাহক এবং সম্পাদক হিসাবে ধরে রাখা হয়। চলচ্চিত্রটি মূলত অস্থায়ী শিরোনাম থালাপথি৬৪ শিরোনামে শুরু করা হয়েছিল, এরপর ২০১৯ সালের ৩১ ডিসেম্বর আনুষ্ঠানিক শিরোনাম মাস্টার ঘোষণা করা হয়।
অভিনয়শিল্পী নির্বাচন
২০১৯ সালের জুলাই মাসে, খবরে বলা হয়েছিল যে নেতিবাচক চরিত্রে অর্জুন সারজা চলচ্চিত্রটির একটি অংশ হবেন, তবে শেষপর্যন্ত বিজয় সেতুপতি ভূমিকাটিতে অভিনয় করেছেন। মালবিকা মোহনন চূড়ান্ত হওয়ার আগে কিয়ারা আদভানি, রাশি খান্না এবং রশ্মিকা মন্দানা এই চলচ্চিত্রে প্রধান নারী চরিত্রে থাকবেন বলে জানা গিয়েছিল।   অভিনয়শিল্পী নির্বাচনের মধ্যে শান্তনু ভাগ্যরাজ এবং অ্যান্টনি ভার্গেসের অন্তর্ভুক্ত ছিল,  যার তামিল চলচ্চিত্রশিল্পে আত্মপ্রকাশ ঘটার কথা ছিল। যদিও সময়সূচীর জটিলতার কথা উল্লেখ করে পরবর্তীতে ভার্গেস এই প্রকল্পটি ছেড়ে দেন। পরে তার পরিবর্তে অর্জুন দাসকে নেয়া হয়, যিনি লোকেশের পূর্ববর্তী প্রকল্প কাইথির (২০১৯) সঙ্গেও যুক্ত ছিলেন। ব্রিগেড়া সাগা এবং গৌরি জি. কিশানের পর, ২০১৯ সালের অক্টোবরে আন্দ্রে জেরেমিয়াহও এই চলচ্চিত্রের একটি অংশ হতে চুক্তিবদ্ধ হয়েছিলেন, চলচ্চিত্রের চিত্রগ্রহণের দ্বিতীয় কিস্তিতে রম্য সুব্রাহ্মণিয়ামও এতে যুক্ত হন। চলচ্চিত্রে অভিনয়শিল্পীতে অন্যদের মধ্যে নাসের, সানজীব, শ্রীমন, শ্রীনাথ, প্রেম কুমার, নাগেন্দ্র প্রসাদ, মহেন্দ্রন প্রমূখ রয়েছেন, রাবীনা রবি মালবিকা মোহননের কণ্ঠ ডাব করেছেন। অভিনেতা কাথিরের বাবার এই চলচ্চিত্রের মাধ্যমে চলচ্চিত্রশিল্পে অভিষেক ঘটান।
চিত্রগ্রহণ
দিল্লির সময়সূচি শেষ হওয়ার পর চলচ্চিত্রের শিল্পী ও কুশলীরা বিজয় ও বিজয় সেতুপতির বৈশিষ্ট্যযুক্ত কয়েকটি গুরুত্বপূর্ণ দৃশ্যে চিত্রায়ণ করতে কর্ণাটকের শিমোগা জেলায় যায়, তবে নির্মাতারা এই সূচি করার আগে চেন্নাইয়ে কয়েকটি দৃশ্যের চিত্রগ্রহণ করার পরিকল্পনা করেন। ২০১৯ সালের ডিসেম্বরে শান্তনু এবং সেতুপতি শিমোগা গিয়েছিলেন।  শিল্প নির্দেশক সতীশ কুমার একটি সাক্ষাৎকারে বলেন যে, চলচ্চিত্রটির চিত্রগ্রহণে ১৫টিরও বেশি সেট তৈরি করা হয়, যার মধ্যে একটি হলো মেট্রোরেল সেট, যা যেকোনো তামিল চলচ্চিত্রে প্রথমবারের মতো ব্যবহার করা হচ্ছে। নির্মাতারা নেভেলি লিগনাইট কর্পোরেশনে (এনএলসি) চলচ্চিত্রের বিজয় ও সেতুপতির শেষ অংশের লড়াইয়ের একটি দৃশ্যের চিত্রগ্রহণ করেন। তবে চলচ্চিত্রটির চিত্রগ্রহণ দুবার বাধাগ্রস্ত হয়, ২০২০ সালের ৫ ফেব্রুয়ারি যখন বিজয়কে আয়কর কর্মকর্তারা সম্ভাব্য কর ফাঁকির বিষয়ে তলব করেছিলেন তখন, এবং পরেরবার একই মাসের ৭ তারিখ ভারতীয় জনতা পার্টির (বিজেপি) সদস্যরা এনএলসির সামনে বিক্ষোভ করলে। ২০২০ সালের ফেব্রুয়ারিতে চলচ্চিত্রের চিত্রগ্রহণ সম্পন্ন হয়।
সঙ্গীত
চলচ্চিত্রটির সাউন্ডট্র্যাক অ্যালবাম এবং আবহসঙ্গীত সুর করেছেন অনিরুদ্ধ রবিচন্দ্রন। অ্যালবামটিতে চারটি অতিরিক্ত গানের পাশাপাশি মুক্তির আগে প্রকাশিত তিনটি এককসহ মোট আটটি গান রয়েছে। ২০২০ সালের ১৫ই মার্চ চেন্নাইয়ের লীলা প্যালেস হোটেলে সান টিভিতে সরাসরি সম্প্রচারিত আয়োজিত একটি "মুক্তি অনুষ্ঠানের" মাধ্যমে অডিওটি প্রকাশ করা হয়।
মুক্তি
মাস্টার ২০২১ সালের ১৩ জানুয়ারি পোঙ্গলের একদিন আগে, তামিলনাড়ুর ১০০০টিরও বেশি প্রেক্ষাগৃহে মুক্তি পায়। এটি প্রাথমিকভাবে ২০২০ সালের ৯ এপ্রিল মুক্তির জন্য নির্ধারণ করা হয়েছিল, তবে তা ভারতে কোভিড-১৯ মহামারীর কারণে স্থগিত করা হয়। চলচ্চিত্রটি ভারতে কোভিড-১৯ লকডাউনের কারণে বেশ কয়েক মাস বিলম্বিত হয়েছিল, সেই সময়ে নির্মাতারা চলচ্চিত্রটি প্রেক্ষাগৃহে মুক্তির জন্য অপেক্ষা করার সিদ্ধান্ত নিয়েছিলেন। ২০২০ সালের ২৮ নভেম্বর, নির্মাতারা একটি প্রেস বিজ্ঞপ্তি প্রকাশ করেন, যেখানে কোনও শীর্ষস্থানীয় মিডিয়া পরিষেবায় চলচ্চিত্রটি মুক্তির গুজবকে অস্বীকার করেছেন, এবং প্রেক্ষাগৃহে মুক্তির পরিকল্পনার পুনরাবৃত্তি করেছিলেন, কারণ এই সিদ্ধান্তটি চলচ্চিত্র শিল্পের পুনর্জাগরণের জন্য গুরুত্বপূর্ণ ছিল, যা মহামারীর কারণে অভূতপূর্ব ক্ষতির মুখোমুখি হয়েছিল।
২০২০ সালের ডিসেম্বরে নির্মাতারা আনুষ্ঠানিকভাবে ঘোষণা করেন যে চলচ্চিত্রটি ২০২১ সালের ১৩ জানুয়ারি মুক্তি পাবে। চলচ্চিত্রটির ভাষান্তরিত সংস্করণগুলো একই সাথে তেলুগু, কন্নড় এবং মালয়ালমে অতিরিক্ত হিসাবে মুক্তি দেওয়া হবে। তামিলনাড়ু জুড়ে সীমিত প্রেক্ষাগৃহে জানুয়ারি থেকে চলচ্চিত্রের অগ্রিম বুকিং শুরু হয়েছিল। অন্ধ্র প্রদেশ এবং তেলঙ্গানা রাজ্যের ৬০০ প্রেক্ষাগৃহে মাস্টার চলচ্চিত্রের তেলুগু সংস্করণ মুক্তি দেওয়া হয়েছিল।
উত্তর ভারতে চলচ্চিত্রটির ভাষান্তরিত সংস্করণের চাহিদার অনুসারে, চলচ্চিত্র নির্মাতাগণ উত্তর ভারতীয় প্রেক্ষাগৃহগুলোতে বিজয় দ্য মাস্টার শিরোনামে এটির হিন্দি সংস্করণ মুক্তির আনুষ্ঠানিক ঘোষণা করেছিলেন, যা ২০২১ সালের ১৪ জানুয়ারি মুক্তির জন্য নির্ধারণ করা হয়। চলচ্চিত্রটি তামিল, তেলুগু এবং হিন্দি সংস্করণের জন্য এটি মধ্য ভারত, রাজস্থান, দিল্লি, উত্তর প্রদেশ এবং পূর্ব পাঞ্জাবের অতিরিক্ত ৫০০ প্রেক্ষাগৃহে পেয়েছিল।
হোম ভিডিও
চলচ্চিত্রের আধুনিক অধিকার অ্যামাজন প্রাইম ভিডিও ₹৫১.৫ কোটিতে অর্জন করেছিল, যেখানে এটি ২০২১ সালের ২৯ জানুয়ারি প্রচার শুরু করা হয়।
বিতরণ
চলচ্চিত্রটির প্রাক-মুক্তির ব্যবসায়, যেখানে প্রেক্ষাগৃহ, বৈদেশিক, সেটেলাইট, ডিজিটাল, সঙ্গীত এবং ডাবিং অধিকার অন্তর্ভুক্ত রয়েছে কোভিড-১৯ মহামারীর আগে ₹২০০ কোটির বিক্রি করা হয়েছিল। যাইহোক চলচ্চিত্রটির মুক্তির কাছাকাছি সময়ে, জানা যায় যে চলচ্চিত্রটি ₹১৫৮.৩ কোটি প্রাক-মুক্তির ব্যবসা করে ফেলে। চলচ্চিত্রটির বিশ্বব্যাপী বিতরণ অধিকারগুলো সেভেন স্ক্রিন স্টুডিওজের এস. এস. ললিত কুমার অর্জন করেন, যিনি চলচ্চিত্রটি অঞ্চল-ভিত্তিক উপ-পরিবেশকদের কাছে বিক্রি করেছিলেন: শ্রী সাঁই কম্বাইনস (তিরুনেলভেলি এবং কন্যাকুমারী), সুষমা সিনে আর্টস (মদুরাই), প্লাস ম্যাক্স ফিল্মস (তিরুচিরাপল্লি ও থানজাবুর), শ্রী রাজ ফিল্মস (সেলাম), কঁথাস্বামি আর্টস ফিল্ম ডিস্ট্রিবিউটর (কয়ম্বাটোর), ফাইব স্টার সেন্টিল (উত্তর এবং দক্ষিণ আরকোট), ধনাম পিকচারস (চেঙ্গালপট্টু), শ্রী করপাগা বিনায়াগ ফিল্ম সার্কিটস (চেন্নাই)। পৃথ্বীরাজ সুকুমারণ তাঁর পৃথ্বীরাজ প্রোডাকশন্সের অধীনে চলচ্চিত্রের মালায়ালাম সংস্করণটির বিতরণ অধিকার কিনেছিলেন। ধীরাজ এন্টারপ্রাইজ এবং মহেশ কোনেরুর ইস্ট কোস্ট প্রোডাকশনস যথাক্রমে কর্ণাটক এবং অন্ধ্র প্রদেশ-তেলেঙ্গানা অঞ্চলের বিতরণ অধিকার অর্জন করেছে এবং ইউনাইটেড ইন্ডিয়া এক্সপোর্টার্স এবং মালিক স্ট্রিম বিদেশে বিতরণ অধিকার কিনেছিল। চলচ্চিত্রটির হিন্দি এবং উত্তর ভারতের মুক্তির অধিকার বিফরইউ মোশন পিকচার্সের (B4U Motion Pictures) কাছে বিক্রি করা হয়েছিল। লোটাস ফাইভ স্টার মালয়েশিয়া এবং সিঙ্গাপুরে বিতরণ অধিকার কিনেছিল।
আয়কর অভিযান
২০২০ সালের ৫ জানুয়ারি আয়কর বিভাগ চেন্নাইয়ে বিজয়ের বাসায় অভিযান চালিয়ে অস্থাবর সম্পত্তিতে তার বিনিয়োগ সম্পর্কিত সম্ভাব্য কর ফাঁকির বিষয়ে জানতে চেয়েছিল যা তিনি প্রযোজনা সংস্থা এজিএস এন্টারটেইনমেন্ট থেকে উত্তরাধিকার সূত্রে পেয়েছিলেন। বিজয় যখন নেভেলিতে মাস্টারের চিত্রগ্রহণে ব্যস্ত ছিলেন তখন তাকে তদন্ত করা হয়েছিল। এজিএস এন্টারটেইনমেন্টের প্রযোজক ও চলচ্চিত্র লগ্নিকারক আনবু চেলিয়ানের বাসভবন থেকে কর্মকর্তারা প্রায় ₹৬৫ কোটি রুপি জব্দ করেছিলেন। পরে, আই-টি বিভাগ বলেছিল যে অভিযানের সময় উল্লেখযোগ্য কিছুই পাওয়া যায় নি এবং বিজয় সমস্ত কর প্রদান করেছেন। সংসদ সদস্য দয়ানিধি মরন, ভারতীয় জনতা পার্টির (বিজেপি) সমালোচনা করার কারণে ক্ষমতাসীন বিজেপির বিরুদ্ধে আইটি (আয়কর) অভিযানের মাধ্যমে বিজয়কে রাজনৈতিকভাবে লক্ষ্যবস্তু করার অভিযোগ করেন।
কামপুর
জনসংখ্যার উপাত্ত
ভারতের ২০১১ সালের লোকগননা অনুসারে কামপুর শহরের মোট জনসংখ্যা ১,৮৫,০৮৭ জন। তার মধ্যে জনসংখ্যার ৯৪,৮৪৪ জন পুরুষ এবং ৯০,২৪৩ জন মহিলা এখানে সাক্ষরতার হার ৭৫%। পুরুষ সাক্ষরতার হার ৭৯%, নারী স্বাক্ষরতার হার ৭১%। পুরো ভারতের সাক্ষরতার হার যেখানে ৫৯.৫%, সেখানে এ শহরের স্বাক্ষরতার হার বেশি। এই শহরের জনসংখ্যার ১০% ৬ বছর বা তার কম বয়সী।
মাস্টার
তামিলনাড়ুতে আসন বিন্যাস বিতর্ক
ভারতে বিশেষত তামিলনাড়ুতে কোভিড -১৯ রোগীর সংখ্যা বৃদ্ধি সত্ত্বেও বিজয় ব্যক্তিগতভাবে মুখ্যমন্ত্রী এডপ্পাদী কে. পলনীস্বামীকে অনুরোধ করার পরে তামিলনাড়ু সরকার কর্তৃক নির্মাতারা আসন্ন অন্যান্য তামিল চলচ্চিত্রের সঙ্গে প্রেক্ষাগৃহে ১০০ শতাংশ আসন সক্ষমতা নিয়ে চলচ্চিত্রটি মুক্তি দেওয়ার অনুমতি পেয়েছিলেন। এর খুব অল্প সময়ের মধ্যেই, ভারতের কেন্দ্রীয় সরকার ১০০% আসন ক্ষমতা পূরণ করে চলচ্চিত্র মুক্তির অনুমোদনের তামিলনাড়ু সরকারের সিদ্ধান্তের বিরুদ্ধে একটি পরোয়ানা জারি করে। কেন্দ্রীয় সরকার জানায় যে ১০০% আসন পূরণ করা স্বরাষ্ট্রমন্ত্রীর নির্দেশনা লঙ্ঘন করে, যেখানে বলা হয়েছে প্রেক্ষাগৃহে কেবল ৫০% আসনই পূরণ করতে পারবে। ১০০% আসন ধারণ ক্ষমতা পূরণ করে মুক্তির অনুমতির জন্য চলচ্চিত্রটির বিরুদ্ধে অনেক ডাক্তারও প্রতিবাদ করেছিলেন।  এরপরই, কেন্দ্রীয় সরকারের নোটিশ গৃহীত হয় এবং তা তামিলনাড়ু প্রেক্ষাগৃহে ৫০% আসন ক্ষমতা পূরণ প্রজ্ঞাপনটি পুনঃবহাল করা হয়।
চলচ্চিত্রের দৃশ্য ফাঁসের অভিযোগ
২০২১ সালের ১২ জানুয়ারি বহুল প্রত্যাশিত প্রেক্ষাগৃহে মুক্তির একদিন আগেই চলচ্চিত্রের কিছু দৃশ্য সামাজিক যোগাযোগ মাধ্যমে অজ্ঞাতনামা কিছু লোক ফাঁস করেছিল যা চলচ্চিত্র ভ্রাতৃত্বের মধ্যে বিপর্যয় ও বিতর্ক সৃষ্টি করেছিল। পরিচালক লোকেশ কণাগরাজ এবং অভিনেত্রী মালয়িকা মোহনন দর্শকদের অন্যের মাধ্যমে ফাঁস হওয়া চলচ্চিত্রের দৃশ্য প্রচার না করার জন্য প্রকাশ্যে অনুরোধ করেন এবং প্রাসঙ্গিক সুরক্ষা সতর্কতা বজায় রেখে চলচ্চিত্রটি প্রেক্ষাগৃহে দেখার জন্য দৃঢ়ভাবে অনুরোধ করেন। পরে টুইটার চলচ্চিত্রটির প্রযোজনা দলকে ইন্টারনেটে চলচ্চিত্রের দৃশ্যগুলো কে ফাঁস করেছিল তা জানার জন্য সহায়তা করে এবং জানা যায় যে একজন ব্যক্তি যিনি একটি ডিজিটাল সংস্থার হয়ে কাজ করেন, যারা বিদেশে বিতরণ অধিকারের জন্য চলচ্চিত্রের অনুলিপি বিক্রি করে থাকেন এবং তারা ইন্টারনেটে এটি ফাঁস করে।
গ্রন্থস্বত্ব লঙ্ঘন
২০২১ সালের ১২ জানুয়ারী মূখ্য মহানগর হাকিম সিবি-সিআইডিকে গ্রন্থস্বত্ব লঙ্ঘনের সাথে সম্পর্কিত প্রযোজক জাভিয়ের বৃত্তের বিরুদ্ধে এজহার (এফআইআর) দায়ের করার নির্দেশ দেন। আদালতের এই আদেশটি সংগীত গ্রন্থস্বত্ব সংস্থা নোভেক্স কমিউনিকেশনস প্রাইভেট লিমিটেডের দায়ের করা মামলার ফলাফল হিসাবে আসে। আবেদনকারীর মতে, চলচ্চিত্রের অডিও মুক্তি অনুষ্ঠানে এই চলচ্চিত্রের কয়েকটি গান বাজানো হয়েছিল যা অন্যতম মক্কেল সংস্থা থিংক মিউজিকের কোনও গ্রন্থস্বত্ব অর্জন না করেই ২০২০ সালের ১৫ মার্চ হয়েছিল।
সমালোচনামূলক প্রতিক্রিয়া
মাস্টার সমালোচকদের কাছ থেকে মিশ্র পর্যালোচনা পায়। দ্য টাইমস অফ ইন্ডিয়ার এম সুগানথ লিখেছেন, "শেষ পর্যন্ত, এটি বিজয় এবং বিজয় সেতুপতির চমৎকার অভিনয়, যা আমাদের শেষ পর্যন্ত ধরে রাখে।" সিফির এলএম কৌশিক লিখেছেন, "এর গতির সমস্যা এবং দৈর্ঘ্য সত্ত্বেও, ‘জেডি’ বিজয় এবং ‘ভবানী’ বিজয় এটিকে সার্থক করে তুলেছেন।" দ্য হিন্দুর এস. শ্রীবতসান লিখেছেন যে চলচ্চিত্রটি "কিছুটা টানা এবং তীব্র" হলেও এটি "বিজয় ফর্মুলা"র সাথে যুক্ত বেশ কয়েকটি ট্রপকে ভেঙেছে। ফার্স্টপোস্টের রঞ্জনী কৃষ্ণকুমার লিখেছেন এই চলচ্চিত্রটি "শুধুমাত্র নায়ক এবং চটজলদি স্ট্যান্ট কোরিওগ্রাফির সাথেই উদ্বিগ্ন ছিল" তবে বিজয় সেতুপতি তাঁর ভূমিকাতে "অসমর্থনমূলক প্রচেষ্টা" রাখার কথাও তিনি উল্লেখ করেছেন। এনডিটিভির শৈবাল চ্যাটার্জী চলচ্চিত্রটির দৈর্ঘ্যের সমালোচনা করলেও, তিনি লিখেছেন, "অনিরুদ্ধ রবিচন্দ্রনের দুর্দান্ত আবহ দ্বারা প্রস্তুত, এখানে এমন একটি চলচ্চিত্র রয়েছে যা এর সমস্ত ত্রুটিগুলির জন্য তার সমাধানের ক্ষেত্রে তারার শক্তি সম্পর্কে গভীরভাবে সচেতন এবং এর গুরুত্বের চেয়ে এটি খুব কমই আঘাত দেয়।"
বক্স অফিস
মাস্টার দুই মধ্যেই US$১.৪ মিলিয়ন সংগ্রহ করে ওয়ান্ডার ওম্যান ১৯৮৪ ও টেনেটকে ছাড়িয়ে সংযুক্ত আরব আমিরাতের সর্বাধিক উপার্জনকারী চলচ্চিত্র ছিল। চলচ্চিত্রটি মুক্তির প্রথম তিন দিনে ₹৯.২০ কোটি শেয়ার সংগ্রহ করে অন্ধ্র প্রদেশ এবং তেলেঙ্গানার একটি লাভজনক উদ্যোগ ছিল। ডেডলাইন হলিউড অনুসারে এটি মুক্তির পর থেকে, মহামারী-পরবর্তী বিশ্বব্যাপী বৃহত্তম চলচ্চিত্র পাশাপাশি আন্তর্জাতিক বাজারে সর্বাধিক উপার্জনকারী চলচ্চিত্র হয়ে ওঠে এবং মুক্তির সময়ে বিশ্বব্যাপী বক্স অফিস র‌্যাঙ্কিংয়েও শীর্ষে ছিল।  এটি প্রথম ভারতীয় চলচ্চিত্র যা মুক্তির সময়ে বৈশ্বিক বক্স অফিসে ১ নম্বর স্থান দখল করেছিল। এটির হিন্দি ভাষান্তরিত সংস্করণ বিজয় দ্য মাস্টার মুক্তির ৫ দিনে ₹৪.৫ কোটি সংগ্রহ করেছিলো। মুক্তির প্রথম ১৩ দিনের মধ্যে চলচ্চিত্রটি শুধু তামিলনাড়ুতেই ₹১১৩ কোটি এবং বিশ্বব্যাপী ₹২২০ কোটি সংগ্রহ করেছিল। ২০ দিন শেষে বৈশ্বিক বাজার থেকে inr 500000000 এবং শুধুমাত্র তামিলনাড়ু থেকে ₹১৪১ কোটি সহ চলচ্চিত্রটি বিশ্বব্যাপী inr 2500000000 আয় করেছে।
প্রভাব
যদিও এটির মুক্তি ২০২১ জানুয়ারীতে ঠিক করা হয়েছিল, তবে মাস্টার ২০২০ সালের সর্বাধিক প্রত্যাশিত তামিল চলচ্চিত্র হিসাবে ফার্স্টপোস্ট এবং দ্য ইন্ডিয়ান এক্সপ্রেসের নিবন্ধগুলোতে তালিকাভুক্ত হয়েছিল। টুইটার ভারতের এক জরিপের প্রতিবেদনে চলচ্চিত্র সম্পর্কে সর্বাধিক টুইট করা হ্যাশট্যাগের তালিকায় এই চলচ্চিত্রটি শীর্ষে ছিল।  বিজয় নেভেলিতে একটি চিত্রগ্রহণের স্থান থেকে তার অনুরাগীদের সাথে একটি সেলফি তোলেন, যা #মাস্টারসেলফি (#MasterSelfie) নামে ২০২০ সালে ভারতে সর্বাধিক পুনঃটুইট করা টুইট হয়েছে।
অভিনেতা ধনুষ মাস্টারের প্রেক্ষাগৃহ মুক্তি সম্পর্কে টুইট করেন, যেখানে তিনি চলচ্চিত্র দেখার সময় ভক্তদের সুরক্ষা সতর্কতা অনুসরণ করতে বলেছেন। সুরক্ষার প্রয়োজনীয় নির্দেশিকা অনুসরণ করে ভক্তদের প্রেক্ষাগৃহে চলচ্চিত্র দেখার জন্য সিলামবারসান তাঁর চলচ্চিত্র এশ্বরন (২০২১) এর অডিও মুক্তির সময়ও একই ধরনের অনুরোধ করেন। পরিচালক মাইসকিন এবং অভিনেত্রী রাধিকা শরৎকুমার চলচ্চিত্রটি প্রেক্ষাগৃহে মুক্তি দেওয়ার অভিনেতার সিদ্ধান্তেরও প্রশংসা করেন।
পুনঃনির্মাণ
চলচ্চিত্রটি মুক্তির একদিন পরে, অনেক উত্তর ভারতীয় বিতরণকারীরা চলচ্চিত্রটির সাফল্য দেখে আনন্দিত হওয়ার পরে একটি হিন্দি পুনঃনির্মাণ ঘোষণা করা হয়েছিল। চলচ্চিত্রটির হিন্দি পুনঃনির্মাণ অধিকার এন্ডেমল শাইন ইন্ডিয়া এবং মুরাদ খেতাণী কিনেছিলেন। পুনঃনির্মাণটি এন্ডেমল শাইনের সঙ্গে সিনে১ স্টুডিওজ এবং সেভেন স্ক্রিন স্টুডিওজ মিলিতভাবে প্রযোজনা করেছে, যেটি মূল চলচ্চিত্রটির সহ-প্রযোজনা এবং বিতরণও করেছে।
জংলী মরুয়া
জংলী মরুয়া (বৈজ্ঞানিক নাম Origanum vulgare) পুদিনা পরিবারের (Lamiaceae) অন্তর্ভুক্ত একটি সপুষ্পক উদ্ভিদ। এটি পশ্চিম ও দক্ষিণ-পশ্চিম ইউরেশিয়ার নাতিশীতোষ্ণ অঞ্চলে এবং ভূমধ্যসাগরীয় অঞ্চলে দেখতে পাওয়া যায়। পশ্চিমা বিশ্বে এটি "ওরেগানো" (বাংলায় বানানভেদে "অরিগানো") নামেও পরিচিত। জংলী মরুয়া একটি বহুবর্ষজীবী ভেষজ উদ্ভিদ।
বিবরণ
এর উচ্চতা ২০ থেকে ৮০ সেন্টিমিটার হয়ে থাকে। পত্রবিন্যাস বিপরীত ধরনের এবং পাতার দৈর্ঘ্য ১ থেকে ৪ সেন্টিমিটার। এর ফুলগুলি রক্তবেগুনী বর্ণের, ৩ থেকে ৪ মিলিমিটার দীর্ঘ এবং উল্লম্ব কাটার ন্যায় উৎপন্ন হয়। উদ্ভিদটি মরুয়ার সাথে সম্পর্কিত।
রান্নায় ব্যবহার
জংলী মরুয়ার পাতা রান্নায় স্বাদ যোগ করতে ব্যবহার করা হয়। টাটকা পাতার চেয়ে শুকনো পাতা ব্যবহারে স্বাদ বেশি পাওয়া যায়। এটি সুগন্ধী, হালকা গরম ও ঈষৎ তিক্ত স্বাদবিশিষ্ট, যার মাত্রার তারতম্য হতে পারে। I
জংলী মরুয়া আধুনিক ইতালীয় রন্ধনশৈলীতে ব্যবহৃত প্রধান একটি ভেষজ মসলা। সেখানে এটির স্থানীয় নাম ওরেগানো। মূলত দক্ষিণ ইতালির মসলাযুক্ত খাবারের সাথে এটি বেশি ব্যবহার করা হয়। উত্তর ইতালীয় রান্নাতে সাধারণ মরুয়া বেশি পছন্দের মসলা।
২য় বিশ্বযুদ্ধশেষে মার্কিন সৈন্যরা ইতালি থেকে ফেরত আসার সময় পিজ্জার মসলা হিসেবে জংলী মরুয়া বা ওরেগানো দেশে ফেরত নিয়ে আসে এবং তখন থেকে মসলাটি মার্কিন যুক্তরাষ্ট্রেও জনপ্রিয়তা লাভ করে।
ইতালি ছাড়াও সমগ্র ভূমধ্যসাগরীয় অঞ্চলেই, বিশেষত তুরস্ক ও গ্রিসে জংলী মরুয়া ব্যাপকভাবে প্রচলিত। এছাড়া ফিলিপাইন ও লাতিন আমেরিকাতে বিশেষ করে আর্জেন্টিনীয় রন্ধনশৈলীতে এর ব্যবহার আছে।
জুমা মসজিদ (ডারবান)
জুমা মসজিদ (جُـمُـعَـة مَـسْـجِـد) হলো দক্ষিণ আফ্রিকার ডারবান, কেওয়াজুলু নেথাল-এ অবস্থিত একটি মসজিদ। এটি গ্রে স্ট্রিট মসজিদ নামেও পরিচিত। মসজিদটি ডারবানের মুসলিমদের আধ্যাত্মিক কেন্দ্র হিসেবে প্রতিনিধিত্ব করে।
ইতিহাস ও উৎপত্তি
১৮৮১ সালের আগস্ট মাসে, একটি মসজিদ নির্মাণের জন্য কে. মুনসেমির কাছ থেকে গ্রে স্ট্রিটে (বর্তমানে ড. ইউসুফ দাদু স্ট্রিট হিসেবে পরিচিত) আবুবেকার আমোদ ঝাভেরি এবং হাজী মোহাম্মদ ১১৫ ইউরোতে একটি জমি কিনেছিলেন। একটি ছোট ইট এবং মর্টার কাঠামো জমিটিতে দাঁড়িয়ে ছিল যা পরবর্তীতে মসজিদে রূপান্তরিত হয়।
১৮৮৪ সালের ফেব্রুয়ারিতে আবুবেকার মসজিদের পাশের জমিটি ক্রয় করেন যাতে এর আরও সম্প্রসারণ করা যায়। ১৮৮৯ সালে হাজী মাহমেদ দাদা, মুসল্লি সংখ্যা বৃদ্ধি পাওয়ার কারণে মসজিদ সংলগ্ন আরও জমি ক্রয় করেছিলেন। মসজিদটির দুটি মিনারের প্রথমটি ১৯০৪ সালে নির্মিত হয়েছিলো। একই সময়ে মসজিদটির পাশে দুটি দোকান নির্মাণ করা হয় যাতে মসজিদটির রক্ষণাবেক্ষণের জন্য অর্থ সরবরাহ করা যায়। ১৯০৫ সালে মসজিদের দ্বিতীয় মিনারটি এবং ভ্রমণকারীদের ব্যবহারের জন্য মসজিদের পিছনে কয়েকটি কক্ষ, টয়লেট ও গোসলখানা নির্মিত হয়েছিলো। মুয়াযযিনের জন্যও কক্ষ নির্মিত হয়েছিলো।
এই মিনারগুলো সেই সময় ডারবান শহরের সবচেয়ে উঁচু দুটি কাঠামো ছিল। ১৯২৭ সালে মসজিদটি পুনরায় নির্মাণ করা হয়েছিলো। ১৯৪৩ সালে উইলিয়াম ব্রুস বার্বুরও ভবনটির নকশায় অবদান রেখেছিলেন। ভবনটি ইসলামি সজ্জা এবং স্বদেশীয় শৈলীর একটি অনন্য মিশ্রণ।
১৯৪৩ সালে মসজিদটিতে আরও সম্প্রসারণ ও পরিবর্তন করা হয়েছিলো। আজ মসজিদ ভবনটি একটি বৃহৎ প্লাস্টারযুক্ত কাঠামো যা বিভিন্ন স্থাপত্যশৈলীর মিশ্রণে বৈশিষ্ট্যপূর্ণ। একটি ব্রিজ পার্শ্ববর্তী মেয়েদের স্কুল থেকে মসজিদের ছাদ পর্যন্ত বিস্তৃত ছিল। উৎসবের সময় প্রার্থনার জন্য ব্যবহৃত সমতল ছাদটি স্কুলের খেলার মাঠ হিসেবে ব্যবহৃত হয়। মসজিদটির স্থাপত্যশৈলী মূলত জ্যামিতিক। জানালা এবং খিলানযুক্ত দরজা এই জ্যামিতিক নকশাকেই প্রাধান্য দেয়। ১৯৭০-এর দশকের শেষভাগ পর্যন্ত মসজিদটি দক্ষিণ গোলার্ধের বৃহত্তম মসজিদ হিসাবে মর্যাদা পেয়েছিলো।
ফারিদা হাসান
ফারিদা হাসান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
ফারিদা হাসান পঞ্চম জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
সোনাইমুড়ি রেলওয়ে স্টেশন
সোনাইমুড়ি রেলওয়ে স্টেশন বাংলাদেশের চট্টগ্রাম বিভাগের নোয়াখালী জেলার একটি রেলওয়ে স্টেশন।
ইতিহাস
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে সোনাইমুড়ি রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
পরিষেবা
সোনাইমুড়ি রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
থিনলে ডরজি (তীরন্দাজ)
থিনলে ডরজি (জন্ম ২০ নভেম্বর), একজন তীরন্দাজ, যিনি আন্তর্জাতিকভাবে ভুটানের প্রতিনিধিত্ব করেছেন
ডোরজি দুটি গ্রীষ্মকালীন অলিম্পিকে ভুটানের হয়ে প্রতিদ্বন্দ্বিতা করেছিলেন, তিনি ১৯৮৪ সালের গ্রীষ্মকালীন অলিম্পিকে লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে অংশ নিয়ে ভুটানের হয়ে অলিম্পিকে প্রতিদ্বন্দ্বিতাকারী প্রথম দলের অংশ ছিলেন, যেখানে তিনি ৫৩তম স্থান অর্জন করেছিলেন, চার বছর পরে তিনি ১৯৮৮ সালে প্রতিযোগিতা করেছিলেন সিউলে অনুষ্ঠিত গ্রীষ্মকালীন অলিম্পিকে তিনি ব্যক্তিগত ইভেন্টে ৭৩তম এবং দল দলগত ইভেন্টে ২২তম স্থান অধিকার করেন।
নৌবাহিনী প্রধান (ভারত)
নৌবাহিনী প্রধান বা চীফ অব দ্যা নেভাল স্টাফ হচ্ছে ভারতীয় নৌবাহিনীর সর্বোচ্চ পদ। ইংরেজি ভাষায় চীফ অব দ্যা নেভাল স্টাফ সংক্ষেপে সিএনএস নামে পরিচিত। একজন পূর্ণ এ্যাডমিরাল এই দায়িত্ব পালন করে থাকেন।
বর্তমান নৌবাহিনী প্রধান হচ্ছেন এ্যাডমিরাল কর্মবীর সিং যিনি ২৪তম নৌবাহিনী প্রধান হিসেবে এ্যাডমিরাল সুনিল লানবার কাছ থেকে ২০১৯ সালের ৩১ মে দায়িত্ব গ্রহণ করেন।
নৌবাহিনী প্রধানের কার্যালয়
১৯৫৫ সাল পর্যন্ত এই পদ ভারতীয় নৌবাহিনীর সর্বাধিনায়ক হিসেবে পরিচিত ছিলো। নৌবাহিনী প্রধানের কার্যালয় দিল্লীর সচিবালয় ভবনের রাইজিনা হিলে অবস্থিত। নৌবাহিনী প্রধানের নিয়োগ হয় ভারতের প্রধানমন্ত্রীর সভাপতিত্বে একটি মন্ত্রীসভার বৈঠকের মাধ্যমে, যেটা 'এ্যাপয়েন্টমেন্টস কমিটি অব দ্যা ক্যাবিনেট' (এসিসি) নামে পরিচিত। নৌবাহিনী প্রধান ৬২ বছর বয়সে তার মেয়াদ পূর্ণ করবেন অথবা নৌবাহিনী প্রধান হিসেবে তাকে কমপক্ষে তিন বছর দায়িত্ব পালন করতে হবে।
আর্থার অ্যাশকিন
আর্থার অ্যাশকিন (Arthur Ashkin; জন্ম: ২ সেপ্টেম্বর ১৯২২) হচ্ছেন একজন আমেরিকান বিজ্ঞানী ও নোবেল বিজয়ী, তিনি বেল ল্যাব ও লুসেন্ট টেকনোলজিতে কাজ করেছেন। অনেকে মনে করেন অ্যাশকিন অপটিক্যাল টুয়েজারের জনক,   একারণেই ২০১৮ সালে তিনি পদার্থবিজ্ঞানে নোবেল অর্জন করেন।
বিভিন্ন পেশাদার সোসাইটির সদস্যের পাশাপাশি অ্যাশকিন অপটিক্যাল সোসাইটি অব আমেরিক (OSA), মার্কিন ফিজিক্যাল সোসাইটির (APS) এবং ইন্সটিউট অব ইলেক্ট্রিক্যাল এন্ড ইলেক্ট্রনিক্স ইঞ্জিনিয়ারসের (IEEE) ফেলো। ৪০ বছর কাজের পর ১৯৯২ সালে তিনি বেল ল্যাব থেকে পদত্যাগ করেন। সেসময়ে তিনি প্রায়োগিক পদার্থবিজ্ঞানে অনেক অবদান রাখেন। তিনি অনেক গবেষণা প্রতিবেদনের লেখক ছিলেন এবং তার নামে ৪৭ টি পেটেন্ট আছে। তিনি ২০০৩ সালে জোসেফ এফ. কেইথলি এবং ২০০৪ সালে হার্ভার্ড পুরস্কার পান। তিনি ১৯৮৪ সালে ন্যাশনাল একাডেমী অব ইঞ্জিনিয়ারিং এবং ১৯৯৬ সালে ন্যাশনাল একাডেমী অব সায়েন্স প্রতিষ্ঠানে গবেষণার জন্য নির্বাচিত হন। বর্তমানে তিনি তার ঘরের পরীক্ষাগারেই তার কাজ চালিয়ে যাচ্ছেন।
অপটিক্যাল টুয়েজার ছাড়াও, আসকিন ফটোরিফ্র্যাকশন, সেকেন্ড হারমোনিক জেনারেশন, এবং ফাইবারে নন-লিনিয়ার অপটিকসের জন্য প্রখ্যাত
প্রাথমিক জীবন
আর্থার অ্যাশকিন নিউ ইয়র্কের ব্রুকলিনে জন্মগ্রহণ করেন (১৯২২) এবং সেখানে তিনি বড় হয়েছিলেন।
তার পিতামাতার নাম ইসাদোর এবং আনা অ্যাশকিন। তার আরো দুই ভাইবোন আছে, একজন ভাই জুলিয়াস যিনি নিজেই একজন পদার্থবিজ্ঞানী এবং অপর একজন বোনের নাম রুথ। বড় সহোদর গার্ট্রুড অল্প বয়সে মারা যায়। তাদের বাড়িটি নিউ ইয়র্কের ব্রুকলিনের ৯৮৩ ই ২৭ নং স্ট্রিটে অবস্থিত। ইসাদর ১৯ বছর বয়সে রাশিয়ার ওডেসা থেকে অভিবাসী হিসেবে মার্কিন যুক্তরাষ্ট্রে আসেব। পাঁচ বছর বয়সী আন্না, ইউক্রেন থেকে এসেছেন।    নিউইয়র্কে থাকাকালীন সময়, ইসাডোর যুক্তরাষ্ট্রের নাগরিক হন এবং দন্ত পরীক্ষাগার পরিচালনা করেন। তার পরীক্ষাগার ম্যানহাটনের ১৩৯ ডিলানসি সড়কে অবস্থিত ছিল।
তিনি কলম্বিয়া থেকে পদার্থবিজ্ঞানে স্নাতক অর্জন করেন এবং কর্নেল বিশ্ববিদ্যালয়ে নিউক্লিয়ার পদার্থবিজ্ঞানে অধ্যয়ন করেন। এটি ছিল ম্যানহাটন প্রজেক্টের যুগের সূচনার সময় এবং তার ভাই জুলিয়াস আসকিন এই প্রজেক্টের অংশীদার ছিলেন। এভাবেই আর্থার অ্যাশকিনের সাথে কর্নেল বিশ্ববিদ্যালয়ে থাকা হান্স বেথে, রিচার্ড ফাইনম্যান এবং অন্যান্যদের সাক্ষাৎ হয়।
রুঅঁ গির্জা
রুঅঁ ক্যাথেড্রাল ফ্রান্সের নরমঁদি প্রদেশের রুঅঁ শহরে অবস্থিত রোমান ক্যাথলিক মণ্ডলীয় একটি গির্জা। এটি রুঅঁ-র মহাবিশপ, নরম্যান্ডের প্রিমিয়াম এবং ক্যাথিড্রাল গথিক স্থাপত্যের ঐতিহ্য।
ইতিহাস
চতুর্থ শতাব্দীর শেষের দিকে পোয়াতিয়ে শহরের মতো রুঅঁ শহরেও একটি ক্যাথেড্রাল প্রতিষ্ঠিত হয়েছিল। এটি ৬৫০ সালে সাঁত উঅঁ দ্বারা স্থাপিত হয়েছিল এবং ৭৬৯ সালে সম্রাট শার্লমাইন এখানে গিয়েছিলেন।
বাদ্যযন্ত্র ঐতিহ্য
মধ্যযুগে থেকেীই ক্যাথিড্রালে সঙ্গীতবাদনের বড় ঐতিহ্য আছে। তার গীর্জা স্মৃতি থেকে গান গাওয়া জন্য ফরাসি বিপ্লব পর্যন্ত বিখ্যাত ছিল। এখানে কাজ করার প্রথম প্রধান অর্গানাইজেশন ছিল জৈন টিটেলোজ, ফরাসি অঙ্গ স্কুলের তথাকথিত বাবা। তিনি ১৫৮৮-১৬৩৩ সালে খ্যাতিমান অর্গানাইস্ট পদে দখল করেন। বিখ্যাত ফ্রাঙ্কো-ফ্লিমিশ অঙ্গ সংগঠক ক্রিপিন কার্লিয়ার সহযোগিতায় ১৬০০ এর দশকে টিটোলৌজ ফ্রান্সের সেরা যন্ত্রগুলির মধ্যে ক্যাথিড্রালের অঙ্গটিকে রূপান্তরিত করেছিলেন। প্রায় ৮০ বছর পর কিংবদন্তি অঙ্গ নির্মাতা রবার্ট ক্লিককোট পুনরুদ্ধার এবং যন্ত্রটি উন্নত করেছিলেন; নতুন অঙ্গে অভিনয়কারী জীববিজ্ঞানীরা জ্যাকস বয়ভিন (১৬৭৪-১৭০৬ সালে) এবং ফ্রাঙ্কোস ডি এজিনকোর্ট (১৭০৬-১৭৫৮) প্রভৃতি বিশিষ্ট সুরকার অন্তর্ভুক্ত করেছিলেন। ম্যাকক্লিন ও শ্যুৎস (১৮৫৮-১৮৬০) এবং দ্বিতীয় বিশ্বযুদ্ধের পর জ্যাকোওট-লেভার্জেন দ্বারা নতুন অঙ্গ নির্মিত হয়েছিল।
উবুন্টু (দর্শন)
উবুন্টু হল দক্ষিণ আফ্রিকার বন্টু উপজাতিদের একটি শব্দ যার অর্থ হল অপরের জন্য মানবতা। এই শব্দটি মানবতাবাদী দর্শন, নৈতিক ভাবাদর্শ, উবুন্টুইজম ও মানবতাবাদী বোঝাতে আশি এবং নব্বইয়ের দশক থেকে ব্যবহার হয়ে আসছে।
নেলসন ম্যান্ডেলার নেতৃত্বে দক্ষিণ আফ্রিকার গণতান্ত্রিক আন্দোলনের সময় থেকে এই শব্দটি দক্ষিণ আফ্রিকার বাইরে ব্যাপক জনপ্রিয় হতে শুরু করে। এছাড়া ডেসমন্ড টুটুর লেখার মাধ্যমেও ইংরেজি ভাষাভাষী জনগণের মধ্যেও তা জনপ্রিয়তা লাভ করে।
তত্বের উৎপত্তি
উবুন্টু শব্দটি দক্ষিণ আফ্রিকায় উনিশ শতকের শুরুর দিক থেকেই আবির্ভাব হতে শুরু করে। বিভিন্ন ধরনের অনুবাদে মানবতা, সদয়গুণ, পরোপকারিতা দয়াশীলতা ইত্যাদি উঠে আসতে থাকে। তবে ব্যকরনগত ভাবে এর উৎপত্তি হয়েছে উন্টু শব্দ থেকে যার অর্থ মানুষ বা ব্যক্তি। এর সাথে উবু (বিশেষ্য, অর্থ মানবতা) উপসর্গটি যোগ করার ফলে শব্দটি দারায় উবুন্টু যার পুরো আর্থ দারায় মানুষের জন্য মানবতা বা অপরের জন্য মানবতা।
তত্বের সংজ্ঞা
উবুন্টু শব্দের অনেক অর্থ বিদ্যমান তবে এর মূল মূল উৎপত্তিস্থল দক্ষিণ আফ্রিকান ভাষাগুলোতেই এর যুতসই সংজ্ঞা পাওয়া যায় না (উবুন্টুর সম্পর্কে সক্ষিন আফ্রিকান এবং আফ্রিকান বংশোদ্ভূতরা কি মনে করেন তা জানতে একটা জরিপ চালানো হয়েছিল) । আফ্রিকানদের মতে উবুন্টু হল এমন একটি সমাজ যেখানে সকলকে মানবতার সাথে বিবেচনা করা হয়।
মিচায়েল ওনিইবুচি এজের মতে উবুন্টুর মূল দর্শনকে এভাবে সংজ্ঞায়িত করা যেতে পারে- একজন মানুষের সাথে আরেকজনের পার্থক্য, স্বতন্ত্র বিচার ধারা এবং ভিন্ন অবস্থান থাকা সত্ত্বেও অপরের মতামতকে সম্মান করা এবং তার দর্শনকে স্বীকৃতি প্রদান করা। এটি অবশ্যই একটি সৃষ্টিশীল সঙ্গায়ন। মানবতা একটি চারিত্রিক গুন। সমাজের এই পরিবর্তনের মাঝে টিকে থাকতে হলে প্রত্যেকের প্রয়োজন প্রত্যেককে। এই দর্শনের মতে আমরা একে অপরের সৃষ্টিশীলতা ভাগাভাগি করে নেই এক সাথে চলব বলে। তুমি আছ বলে আমি আছি, আর অবশ্যই আমি আছি বলে তুমি আছ, শত পার্থক্য এবংমূল্যবোধ থাকা সত্ত্বেও আমি একাই কোন একক স্বত্বা নই।
কোকি আনজাই
কোকি আনজাই (安西幸輝, Koki Anzai; জন্ম: ৩১ মে ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
কোকি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
কোকি আনজাই ১৯৯৫ সালের ৩১শে মে তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ২২শে মার্চ তারিখে, ২৩ বছর, ৯ মাস ও ২২ দিন বয়সে, ডান পায়ে ফুটবল খেলায় পারদর্শী কোকি কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৮৯তম মিনিটে রক্ষণভাগের খেলোয়াড় শো সাসাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি কলম্বিয়া ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোকি সর্বমোট ৪ ম্যাচে অংশগ্রহণ করেছেন।
কোতোয়ালী থানা, ঢাকা
ঢাকা কোতোয়ালী বাংলাদেশের ঢাকা জেলার সদর থানা।
ভৌগোলিক অবস্থান
ঢাকা কোতোয়ালী থানা প্রায় এ অবস্থিত। এর আয়তন প্রায় ০.৬৭কিমি২।
জনসংখ্যা
১৯৯১ সালের আদমশুমারী রিপোর্ট অনুযায়ী ঢাকা কোতোয়ালী থানার জনসংখ্যা ছিল প্রায় ২,১০,৫০৪ জন। এর মধ্যে প্রায় ১,৩৩,৫৬৪ জন ছিল ১৮ বা তার বেশি বয়সী। মোট জনসংখ্যার ৬৩.২১% পুরুষ ও ৩৬.৭৯% নারী। ৭ বছর বা তার বেশি বয়সীদের মধ্যে শিক্ষার হার ছিল ৬২.৪%, যেখানে জাতীয় শিক্ষার গড় হার ছিল ৩২.৪%।
মধ্যযুগে কৃষিকাজ
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Plow_medieval.jpg|ডান|থাম্ব|353x353পিক্সেল|মধ্যযুগে কৃষিকাজ মধ্যযুগের কৃষিকাজ বলতে পশ্চিম রোমান সাম্রাজ্যের পতনের ৪৭৬ থেকে প্রায় ১৫০০ অবধি চাষাবাদ পদ্ধতি, ফসল সমূহ, প্রযুক্তি এবং কৃষি অবস্থা সেই সাথে গোটা ইউরোপের অর্থনীতিকে বুঝায়। মধ্যযুগ বলতে মূলত মধ্যযুগের সময়সীমাকেই বুঝায়। মধ্যযুগকে আবার তিনভাগে ভাগ করা হয় যেমন মধ্যযুগের সূচনা, মাঝামাঝি এবং মধ্যযুগের শেষ। প্রারম্ভিক আধুনিক যুগ অনেকটাই মধ্যযুগকে অনুসরণ করে আসে।
মহামারী এবং শীতল জলবায়ু ষষ্ঠ শতাব্দীতে ইউরোপীয় জনসংখ্যার ব্যাপকহারে হ্রাস ঘটায়। রোমান আমলের তুলনায় পশ্চিম ইউরোপে মধ্যযুগে নিজেদের স্বনির্ভরতা অর্জনের জন্য কৃষিকাজকে আরো বেশি গুরুত্ব দেওয়া হয়। সামন্তকাল শুরু হয়ে প্রায় ১০০০ সালের দিকে। সামন্তবাদের অধীনে কৃষি জনসংখ্যা নিয়ে উত্তর ইউরোপ সংগঠিত হয় ম্যানর। কয়েক শত জমি বা তার বেশি একর নিয়ে সভাপতিত্ব করেন জমিদার, তার সাথে থাকে রোমান ক্যাথলিক গির্জা এবং যাজক। ম্যানরে বসবাসকারী বেশিরভাগ মানুষজন ছিল কৃষক বা বর্গাচাষী যারা নিজেদের জন্য ফসল ফলাতেন বা তাদের মালিক এবং গির্জার জন্য শ্রমিক হিসেবে শ্রম দিত আর না হয় তাদের জমির জন্য ভাড়া পরিশোধ করত। বেশিরভাগ ইউরোপীয় অঞ্চলে যব এবং গম সর্বাধিক গুরুত্বপূর্ণ ফসল ছিল; বিভিন্ন জাতের শাকসবজি এবং ফলমূলের পাশাপাশি ওটস এবং রাই ও ফলানো হতো। গরু এবং ঘোড়া অনুষাঙ্গিক কাজে ব্যবহার করা হতো। পশমের জন্য মেষ পালন করা হতো এবং মাংসের জন্য পালন করতো শূকর।
খারাপ আবহাওয়ার কারণে খাদ্য শস্যের ব্যাপক ক্ষতি হয় মধ্যযুগে এছাড়াও ছিল নানা ধরনের দুর্ভিক্ষ। এতসব অসুবিধা থাকা সত্ত্বেও নৃতাত্ত্বিক প্রমাণ রয়েছে যে মধ্যযুগীয় ইউরোপীয় পুরুষরা পূর্ববর্তী রোমান সাম্রাজ্যের এবং পরবর্তী আধুনিক যুগের পুরুষদের চেয়ে লম্বা ছিল (খুব সম্ভবত ভাল খাদ্যাভ্যাসের জন্যে)।